
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 279 

31 Δεκεμβρίου 1996 


ΠΕ ΡΙΕΧΟΜΕ ΝΑ 

ΝΟΜΟΙ 

2448. Μισθολογικές ρυθμίσεις μόνιμων στελεχώντων 
Ενόπλων Δυνάμεων και αντιστοίχων της Ελλη¬ 
νικής Αστυνομίας, του Πυροσβεστικού και του 
Λιμενικού Σώματος. 1 

ΠΡΟΕΔΡΙΚΑ ΔΙΑΤΑΓΜΑΤΑ 

409. Ίδρυση Ενορίας του Ιερού Ναού Αγίου Γεωργίου 
της Ιερός Μητροπόλεως Καλαβρύτων και Αιγια- 
λείας στην περιοχή των οικισμών Αγίου Γεωργί- 2 
ου και Νέου Κόσμου της Κοινότητας Ροδοδάφ¬ 
νης Αιγιαλείας. 

ΚΑΝΟΝΙΣΜΟΙ 

Περί τροποποιήσεως και συμπληρώσεως των υπ’ α- 
ριθ. 5/1978 και 12/1980 Κανονισμών. 


ΝΟΜΟΙ 

ΝΟΜΟΣ ΥΠΆΡΙΘ. 2448 φ 

Μισθολογικές ρυθμίσεις μόνιμων στελεχών των Ενό¬ 
πλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και του Λιμενικού Σώμα¬ 
τος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Άρθρο 1 
Βασικός μισθός 


Αρχηγός Γενικού Επιτελείου 
Εθνικής Άμυνας (Α/Γ.Ε.ΕΘ.Α.) 

Αρχηγός Γενικού Επιτελείου Στρατού, 
Ναυτικού, Αεροπορίας. (Α/Γ.Ε.Σ., Γ.Ε.Ν.. 
Γ.Ε.Α.) Ελληνικής Αστυνομίας, Πυροσβεστικού 
και Λιμενικού Σώματος 
Γενικός Επιθεωρητής Στρατού, 

Διοικητής 1ης Στρατιάς, 

Αρχηγός Στόλου και Αρχηγός 
Τακτικής Αεροπορίας 
Αντιστράτηγος και αντίστοιχοι 
Υποστράτηγος και αντίστοιχοι 
Ταξίαρχος και αντίστοιχοι 
Συνταγματάρχης και αντίστοιχοι 
Αντισυνταγματάρχης και αντίστοιχοι 
Ταγματάρχης και αντίστοιχοι 
Λοχαγός και αντίστοιχοι 
Υπολοχαγός και αντίστοιχοι 
Ανθυπολοχαγός και αντίστοιχοι 
Ανθυπασπιστής και αντίστοιχοι 
Αρχιλοχίας και αντίστοιχοι 
Επιλοχίας και αντίστοιχοι 
Λοχίας και αντίστοιχοι 
Δεκανέας και αντίστοιχοι 
Μόνιμος Στρατιώτης και Αστυφύλακας 
που δεν έχει εκπληρώσει τις 
στρατιωτικές του υποχρεώσεις 


2,00 


1,90 


1,85 

1,80 

1,68 

1,58 

1,40 

1,23 

1.15 

1,10 

1,05 

1,00 

0,93 

0,90 

0,86 

0,73 

0,55 


0,30 


2. Για τη διαμόρφωση των νέων βασικών μισθών της 
προηγούμενης παραγράφου ο μηνιαίος βασικός μισθός 
του Ανθυπολοχαγού και αντιστοίχων ορίζεται σε εκατόν 
εξήντα οκτώ χιλιάδες (168.000) δρχ. από 1.1.1997, σε 
εκατόν εβδομήντα πέντε χιλιάδες (175.000) δρχ. από 
1.1.1998 και σε εκατόν ογδόντα δύο χιλιάδες (182.000) 


δρχ. από 1.7.1998. 


1. Ο μηνιαίος βασικός μισθός όλων των βαθμών της 
κλίμακας της ιεραρχίας των μόνιμων στελεχών των 
Ενόπλων Δυνάμεων, της Ελληνικής Αστυνομίας, του 
Πυροσβεστικού και του Λιμενικού Σώματος, καθορίζεται 
με βάση το βασικό μισθό του βαθμού του Ανθυπολοχαγου 
και αντίστοιχων, που πολλαπλασιάζεται με τους παρα¬ 
κάτω συντελεστές και στρογγυλοποιείται στην πλησιέ- 
στερη εκατοντάδα: 


/Αρθρο 2 
Επιδόματα 


Πέρα από το μηνιαίο βασικό μισθό του προηγούμενου 
άρθρου παρέχονται και τα εξής επιδόματα κατά μήνα: 

1. Χρόνου υπηρεσίας, όπως ορίζεται στο άρθρο 9 
Γου ν. 1505/1984 (ΦΕΚ 194 Α') για όλους τους μόνιμους 
;παλλήλους του Δημοσίου και σύμφωνα με τις διατάξεις 

που ισχύουν γενικώς για τους στρατιωτικούς ως προς 
τον τρόπο υπολογισμού του. 

2. Οικογενειακή παροχή, στο Ιδιο ύψος και με τις 
ίδιες προϋποθέσεις που χορηγείται σε όλους τους 
μόνιμους υπαλλήλους του Δημοσίου. 

3. Εξομάλυνσης μισθολογικών διαφορών ποσού τριά¬ 
ντα πέντε χιλιάδων (35.000) δρχ. για όλους τους στρα¬ 
τιωτικούς εν γένεε 

Για τους εγγάμους χωρίς τέκνα που αναγνωρίζονται 
ως προστατευόμενα μέλη της οικογένειας για τον προσ¬ 
διορισμό του φόρου εισοδήματος, το ανωτέρω ποσό 
ορίζεται σε πενήντα πέντε χιλιάδες (55.000) δρχ. το 
μήνα 

Για εγγάμους ή διαζευγμένους ή σε διάσταση ή σε 
χηρεία ή αγάμους οι οποίοι έχουν τέκνα, που αναγνω¬ 
ρίζονται ως προστατευόμενα μέλη της οικογένειας για 
τον προσδιορισμό του φόρου εισοδήματος, το ποσό 
του επιδόματος αυτού ορίζεται σε εβδομήντα πέντε 
χιλιάδες (75.000) δρχ.. 

Σε περίπτωση συζύγων που αμείβονται και οι δύο με 
τις διατάξεις του παρόντος, τα προστατευόμενα μέλη 
οικογένειας (τέκνα) λαμβάνονται υπόψη μόνο για τον 
έναν εξ αυτών. 

4. Ειδικής Απασχόλησης για την Εθνική Άμυνα, Δη¬ 
μόσια Τάξη και Ασφάλεια που ορίζεται, κατά περίπτωση, 
ως εξής: 

α. Εθνικής Άμυνας για τα μόνιμα στελέχη των Ενό¬ 
πλων Δυνάμεων: 

αα. Για αξιωμαπκούς και ανθυπασπιστές σε εβδομήντα 
πέντε χιλιάδες (75.000) δρχ. από 1.1.1997 και σε ο¬ 
γδόντα πέντε χιλιάδες (85.000) δρχ. από 1.1.1998. 

ββ. Για υπαξιωματικούς και μόνιμους στρατιώτες σε 
,ΙΤενήντα πέντε χιλιάδες (55.000) δρχ. από 1.1.1997, και 
σε εξήντα πέντε χιλιάδες (65.000) δρχ. από 1.1.1998. 

β. Δημόσιας Τάξης και Ασφάλειας για το αστυνομικό 
προσωπικό της Ελληνικής Αστυνομίας, καθώς και για 
το προσωπικό του Πυροσβεστικού και Λιμενικού Σώμα¬ 
τος: 

αα Για αξιωματικούς και ανθυπαστυνόμους ή αντί¬ 
στοιχους σε πενήντα πέντε χιλιάδες (55.000) δρχ. από 
1.1.1997, και σε εξήντα πέντε χιλιάδες (65.000) δρχ. 
από 1.1.1998. 

ββ. Για υπαξιωματικούς και αστυφύλακες ή αντίστοι¬ 
χους σε τριάντα πέντε χιλιάδες (35.000) δρχ. από 
1.1.1997, και σε σαράντα πέντε χιλιάδες (45:000) δρχ. 
από 1.1.1998. 

Από τη χορήγηση του ανωτέρω επιδόματος εξαιρού¬ 
νται οι τελούντες σε κατάσταση πολεμικής ή μόνιμης 
διαθεσιμότητας και οι έφεδροι και δόκιμοι έφεδροι α¬ 
ξιωματικοί και οπλίτες θητείας και βραχείας ανακατά¬ 
ταξης (μέχρι τριών ετών). 

5. Θέσης υψηλής ευθύνης για τους ανώτατους αξιω¬ 
ματικούς, καθώς και για το βαθμό του Συνταγματάρχη, 
οριζόμενο ως εξής: 

α. Για τον Α/Γ.Ε.ΕΘΆ. σε ενενήντα χιλιάδες (90.000) 
δρχ. από 1.1.1997 και σε εκατόν ογδόντα χιλιάδες 
(180.000) δρχ. από 1.1.1998. 

β. Για τους Α/Γ.Ε.Σ., Γ.Ε.Ν., Γ.Ε.Α., καθώς και για 
τους αρχηγούς της Ελληνικής Αστυνομίας, του Πυρο¬ 
σβεστικού και Λιμενικού Σώματος σε εξήντα χιλιάδες 
(60.000) δρχ. από 1.1.1997 και σε εκατόν είκοσι χιλιάδες 
( 120 . 000 ) δρ*. από 1.1.1998. 


γ. Για τον αντιστράτηγο ή αντίστοιχο, σε σαράντα 
πέντε χιλιάδες (45.000) δρχ. από 1.1.1997 και σε ενε¬ 
νήντα χιλιάδες (90.000) δρχ. από 1.1.1998. 

δ. Για τον υποστράτηγο ή αντίστοιχο, σε τριάντα 
πέντε χιλιάδες (35.000) δρχ. από 1.1.1997 και σε ε¬ 
βδομήντα χιλιάδες (70.000) δρχ. από 1.1.1998. 

ε. Για τον ταξίαρχο ή αντίστοιχο, σε είκοσι πέντε 
χιλιάδες (25.000) δρχ. από 1.1.1997 και σε πενήντα 
χιλιάδες (50.000) δρχ. από 1.1.1998. 

στ. Για το συνταγματάρχη ή αντίστοιχο, με εξαίρεση 
τους προαγόμενους μισθολογικά στο βαθμό, σε δέκα 
χιλιάδες (10.000) δραχμές από 1.1.1997 και σε είκοσι 
χιλιάδες (20.000) δραχμές από 1.1.1998. 

6. Έξοδα παράστασης, τα οποία ορίζονται κατά μήνα, 
από 1.1.1997 ως εξής: 

α. Για τον Α/Γ.Ε.ΕΘΆ. σε πενήντα χιλιάδες (50.000) 
δρχ.. 

β. Για τους Α/Γ.Ε.Σ., Γ.Ε.Ν., Γ.ΕΆ. και τον αρχηγό 
της ΕΛΆΣ., του Λ.Σ. και Π.Σ. σε τριάντα χιλιάδες 
(30.000) δρχ.. 

γ. Για το Γενικό Επιθεωρητή Στρατού, το Διοικητή 
της Πρώτης Στρατιάς, τον Αρχηγό του Στόλου και τον 
Αρχηγό της Τακτικής Αεροπορίας, σε είκοσι χιλιάδες 
(20.000) δραχμές. 

7. Εορτών και άδειας, όπως ορίζεται στο άρθρο 13 
του ν. 1505/1984 σε συνδυασμό με την παράγραφο 2 
του άρθρου 10 του Ιδιου νόμου, όπως σντικαταστώθηκε 
από το άρθρο 3 του ν. 1810/1988 (ΦΕΚ 223 Α ). 

8. Τα επιδόματα των παραγράφων 4, 5, καθώς και 
τα έξοδα παράστασης της παραγράφου 6 του παρόντος 
άρθρου καταβάλλονται μόνο για το χρονικό διάστημα 
που οι δικαιούχοι αυτών βρίσκονται σε ενέργεια και δεν 
υπολογίζονται στις τρίμηνες αποδοχές. 

9. Οι δόκιμοι αστυφύλακες και οι αντίστοιχοι του 
Λιμενικού και Πυροσβεστικού Σώματος λαμβάνουν το 
βασικό μισθό του μόνιμου στρατιώτη και το επίδομα 
χρόνου υπηρεσίας, χωρίς τα λοιπά επιδόματα του πα¬ 
ρόντος άρθρου. 

Άρθρο 3 

Καταργούμενσ επιδόματα 

1. Από 1.1.1997 καταργούνται τα παρακάτω αναφε- 
ρόμενα επιδόματα και παροχές για όσους εμπίπτουν 
στις διατάξεις του παρόντος νόμου: 

α. Ειδικών συνθηκών εργασίας του άρθρου 3 παρ. 4 
του ν. 754/1978 (ΦΕΚ 17 Α). 

β. Στολής του άρθρου 3 παρ.1 του π.δ/τος 904/1978 
(ΦΕΚ 217 Α') και του άρθρου 2 περίπτ. 6 του ν. 
1643/1986 (ΦΕΚ 126 Α ). 

γ. Τεχνικό του άρθρου 1 του ν.δ/τος 732/1970 (ΦΕΚ 
254 Α'), όπως αντικαταστάθηκε από το άρθρο 1 του 
ν.δ/τος 1070/1971 (ΦΕΚ 269 Α'). 

δ. Ανθυγιεινής και επικίνδυνης εργασίας του άρθρου 
3 παρ. 5 του π.δ/τος 904/1978, του άρθρου 2 περίπτ. 

5 του ν. 1643/1986 και του άρθρου 2 παρ. 6 του ν. 
1160/1981 (ΦΕΚ 147 Α'). 

ε. Ειδικής απασχόλησης του άρθρου 3 παρ. 3 του 
π.δ/τος 904/1978. 

στ. Οδοιπορικών εξόδων κατ’ αποκοπή του π.δ/τος 
934/1980 (ΦΕΚ 237 Α') και του π.δ/τος 1135/1981 (ΦΕΚ 
280 Α'). 

ζ. Το στεγαστικό της κοινής υπουργικής απόφασης 
(κ.υ.α.) με αριθμ.: Φ.841.1/41/207083/1.12.1981, που 

κυρώθηκε με το άρθρο 10 περίπτ. στ* του ν. 1284/1982 
(ΦΕΚ 114 Α), και των κ.υ.α. με αριθμ.: 2076633/8788/ 
0022/2.10.1989 (ΦΕΚ 738 Β’) και 2076438/8790/0022/ 
2.10.1989 (ΦΕΚ 739 Β'), που κυρώθηκαν με το άρθρο 
11 παρ. 19 και 44 αντίστοιχα του ν.1881/1990 (ΦΕΚ 
42 Α*). 

η. Ειδικό επίδομα του άρθρου 34 του ν. 2109/1992 
(ΦΕΚ 34 Α) και του άρθρου 5 του ν. 2163/1993 (ΦΕΚ 
125 Α ). 

θ. Ετοιμότητας του ν. 2340/1995 (ΦΕΚ 204 Α) και 
του άρθρου 24 του ν. 2386/1996 (ΦΕΚ 43 Α). 

ί Ευδόκιμης παραμονής του άρθρου 7 του ν. 1135/ 
1981 (ΦΕΚ 60 Α), της κ.υ.α. με αριθμ.: 2077785/ 
8972/0022/1989 (ΦΕΚ 755 Β'). που κυρώθηκε με το 
άρθρο 11 παρ. 45 του ν.1881/1990 και των κ.υ.α. με 
αριθμ. 2023150/2732/1990 (ΦΕΚ 219 Β’) και 2022607/ 
2661/0022/1990 (ΦΕΚ 250 Β'), που κυρώθηκαν με το 
άρθρο 24 παρ. 6 και 7 αντίστοιχα του ν.1884/1990 
(ΦΕΚ 81 Λ*). 

ια. Εξομάλυνσης διαφορών μισθολογίου του άρθρου 
2 παρ. 2 του ν. 1643/1986 και των κ.υ.α. με αριθμ.: 
2075477/8628/0022/1989. 2075475/8630/0022/1989 και 
2075476/8629/ 0022/1989, που δημοσιεύθηκαν στο ΦΕΚ 
737 Β’ και κυρώθηκαν με το άρθρο 11 παρ. 18. 32 και 
35 αντίστοιχα του ν. 1881/1990. 

ι(3. Το ποσό της Α.ΤΑ, καθώς και των αυξήσεων που 
έχουν χορηγηθεί μετά την κατάργησή της, όπως το 

ποσό αυτό θα διαμορφωθεί στις 31.12.1996. 

ιγ. Προσωπική διαφορά του άρθρου 6 του ν. 1643/ 
1986. 

ιδ. Υπερωριακή αποζημίωση της κ.υ.α. με αριθμ.: 
3091/79/10.2.1987 (ΦΕΚ 91 Β'). 

ιε. Διαχειριστικών λαθών του άρθρου 12 του ν. 1810/ 
1988. 

2. Τα επιδόματα αναπηρίας και κινδύνου (πτητικό, 
πτώσεως αλεξιπτωτιστών, καταδυτικό, υποβρυχίων κα- 
ταστροφέων, δυτών, εκκαθάρισης ναρκοπεδίων, Ε.Κ.Α.Μ.. 
ΜΑΤ.. ανιχνευτών, εξουδετερωτών βομβών και εκρη¬ 
κτικών μηχανισμών, συνοδών σκύλων που χρησιμοποιού¬ 
νται για την ανίχνευση εκρηκτικών υλών), καθώς και οι 
λοιπές αμοιβές και αποζημιώσεις που παρέχονται στους 
στρατιωτικούς των Ενόπλων Δυνάμεων, στο αστυνομικό 
προσωπικό της Ελληνικής Αστυνομίας και στο πυροσ¬ 
βεστικό και λιμενικό προσωπικό, πέραν των αναφερο- 
μένων στην προηγούμενη παράγραφο, εξακολουθούν 
να καταβάλλονται σύμφωνα με τις ισχύουσες περί αυτών 
διατάξεις και στο ύψος που θα έχουν διαμορφωθεί για 
τους δικαιούχους αυτών κατά την έναρξη ισχύος του 
παρόντος. Τα διατηρούμενα επιδόματα αναπηρίας και 
οι λοιπές αμοιβές και αποζημιώσεις δύναται να ανα¬ 
προσαρμόζονται με κοινή απόφαση του κατά περίπτωση 
αρμόδιου υπουργού και του Υπουργού Οικονομικών, 
ενώ τα επιδόματα κινδύνου αναπροσαρμόζονται κατ' 
έτος αυτόματα, σύμφωνα με το ποσοστό του πληθω¬ 
ρισμού. 

3. Τα επιδόματα των παραγράφων 3 και 4 του άρθρου 
2 μπορεί να λαμβάνονται υπόψη για τον υπολογισμό 
και σε εφάπαξ βοηθήματα των ταμείων αλληλοβοηθείας 
μετά από απόφαση των οικείων διοικητικών συμβουλίων 
και έγκρισης από τον αρμόδιο υπουργό, εφόσον οι 
οικονομικές δυνατότητες των ταμείων το επιτρέπουν. 


Άρθρο 4 

Αποζημιώσεις Συμβουλίων και Επιτροπών 

Οι διατάξεις που ισχύουν για τις αποζημιώσεις των 
δημοσίων υπαλλήλων, ως μελών συμβουλίων και επι¬ 
τροπών, έχουν ανάλογη εφαρμογή και για τους εμπί- 
πτοντες στις διατάξεις του παρόντος. 

Άρθρο 5 

Διασφάλιση καταβαλλόμενων αποδοχών 

Σε περίπτωση που από τις ρυθμίσεις των διατάξεων 
του νόμου αυτού προκύπτουν συνολικές μηνιαίες απο¬ 
δοχές μικρότερες από αυτές που έπαιρναν οι δικαιούχοι 
τους, κατά την έναρξη ισχύος του, η τυχόν διαφορά 
διατηρείται ως προσωπική, μέχρι την κάλυψή της από 
βαθμολογική ή μισθολογική προαγωγή ή από τη χορή¬ 
γηση χρονοεπιδόματος. 

Άρθρο $ 

Τροποποίηση μισθολογίου 

1. Η χορήγηση άλλων παροχών ή αποζημιώσεων εν 
γένει, πέραν των προβλεπομένων στο νόμο αυτόν, 
επιτρέπεται μόνο με τροποποίηση των διατάξεων του 
παρόντος. 

2. Το επίδομα κινδύνου που καταβάλλεται στο προ¬ 
σωπικό των Ε.Κ.Α.Μ. επεκτείνεται και στο προσωπικό 
των Ειδικών Μονάδων Αποκατάστασης Καταστροφών 
(Ε.Μ.Α.Κ.) και στους δύτες υποβρυχίων διασώσεων του 
Πυροσβεστικού Σώματος. 

3. Στο κατά το άρθρο 143 του Κανονισμού της Βουλής 
(Μέρος Β’ - Προσωπικό) προσωπικό καθώς και στο 
προσωπικό της Ελληνικής Αστυνομίας που διατίθεται 
στην υπηρεσία ασφαλείας της Βουλής, η προβλεπόμενη 
από τον προαναφερόμενο Κανονισμό της υπερωριακή 
αποζημίωση αυτού εξακολουθεί να διέπεται από το 
μισθολογικό καθεστώς που ίσχυε κατά τη δημοσίευση 
του παρόντος. 

Άρθρο 7 

Κρατήσεις 

Οι κρατήσεις υπέρ των μετοχικών ταμείων και ταμείων 
αλληλοβοηθείας των Ενόπλων Δυνάμεων, καθώς και 
των αντίστοιχων της Ελληνικής Αστυνομίας, του Πυ¬ 
ροσβεστικού και του Λιμενικού Σώματος θα ρυθμιστούν 
με κοινές υπουργικές αποφάσεις των συναρμόδιων υ¬ 
πουργών και του Υπουργού Οικονομικών μετά τη δη¬ 
μοσίευση του παρόντος. 

Άρθρο 8 

1. Στο Μετοχικό Ταμείο Στρατού (Μ.Τ.Σ.) ιδρύεται 
ειδικός κλάδος με την ονομασία Ειδικός Κλάδος Οι¬ 
κονομικής Ενίσχυσης Μερισματούχων Μ.Τ.Σ. Προερχο- 
μένων από το Στρατό Ξηρός* (Ε.Κ.Ο.Ε.Μ.Σ.). 

2. Στον από την προηγούμενη παράγραφο ιδρυόμενο 
κλάδο περιέχονται οι ακόλουθοι πόροι: 

α. Μηνιαία εισφορά των μετόχων του Μ.Τ.Σ. των 
προερχομένων από το Στρατό Ξηρός, ανερχόμενη σε 
ποσοστό 1% επί των αποδοχών επί των οποίων υπο¬ 
λογίζεται και η μηνιαία υπέρ Μ.Τ.Σ. κράτηση. 

β. Μηνιαία εισφορά των μερισματούχων του Μ.Τ.Σ. 

των προερχομένων από το Στρατό Ξηρός, ανερχόμενη σωπικό του Στρατού =ηράς. στο οποίο θα προισταται 
σε ποσοστό 10% επί του καταβαλλόμενου σ' αυτούς Ανώτερος Αξιωματικός (0) από τους υπηρετουντες στο 
μηνιαίου μερίσματος υπό του Μ.Τ.Σ.. Μετοχικό Ταμείο Στρατού ή διατιθέμενος απο το 

γ. Κρατήσεις ποσοστού πέντε τοις εκατό (5%) ως Γ.Ε.Σ./ΔΟΙ. 
κατωτέρω - 4 - Έναρξη ισχύος των διατάξεων των άρθρων 9 και 

(1) Επί των ημερήσιων αποζημιώσεων εκτός έδρας 10 από της 1ης του επόμενου της δημοσιεύσεως στην 

των οπωσδήποτε στο εσωτερικό ή εξωτερικό μετακι- Εφημερίδα της Κυβερνήσεως μηνός, της στην παρά- 
νοΰμενων στρατιωτικών του Στρατού Ξηρός. γραφο 2 του άρθρου 10 προβλεπομενης αποφάσεως 

(2) Επί των οδοιπορικών εξόδων μεταθέσεως των του Υπουργού Εθνικής Άμυνας. 


ανωτέρω στρατιωτικών βάσει των εκάστοτε ισχυουσών 
διατάξεων. 

(3) Επί των καταβαλλόμενων αποζημιώσεων εξωτε¬ 
ρικού εις άπαντες του υπηρετουντες στο εξωτερικό 
στρατιωτικούς του Στρατού Ξηράς. Η ανωτέρω κράτηση 
υπολογίζεται σε δραχμές βάσει της ισοτιμίας του σχε¬ 
τικού ξένου νομίσματος και εκπίπτει κατά την καταβολή 
της αποζημιώσεως. 

δ. Δωρεές, κληρονομιές, κληροδοτήματα και κάθε 
άλλη, από χαριστική πράξη, παροχή προς το Μ.Τ.Σ. 
που γίνονται για ενίσχυση του ειδικού αυτού λογαρια¬ 
σμού. 

ε. Εισψορές καθοριζόμενες με απόφαση του Υπουρ¬ 
γείου Εθνικής Άμυνας από: 

(1) Κέρδη διαχειρίσεων ιδίων πόρων και εκμεταλλεύ¬ 
σεων του Στρατού Ξηράς (Πρατήρια, ΚΨΜ, Λέσχες 
κ.λπ.) ως και κρατήσεις από δαπάνες σε βάρος των 
εν λόγω πόρων. 

(2) Προσόδους από τα μισθώματα Στρατιωτικών Οι¬ 
κημάτων και από την εν γένει περιουσία του ΤΕΘΑ. 

στ. Τόκοι από τη διαχείριση των χρηματικών διαθε¬ 
σίμων του κλάδου, καθώς και τόκοι των χρηματικών 
διαθεσίμων του Ταμείου Αλληλοβοηθείας Στρατού 
(Τ.Α.Σ.) ή μέρους αυτών, οι οποίοι μπορούν να διατεθούν 
στον Ε.Κ.Ο.Ε.Μ.Σ., ύστερα από πρόταση του Δ.Σ. του 
Τ.Α.Σ., εγκρινόμενη με κοινή απόφαση των Υπουργών 
Οικονομικών και Εθνικής Άμυνας. 

Άρθρο 9 

1. Τα ετήσια έσοδα του Κλάδου διανέμονται κατά τον 
επόμενο χρόνο, με απόφαση του Αρχηγού Γ.Ε.Σ. στους 
μερισματουχους του Μετοχικού Ταμείου Στρατού, που 
προέρχονται αποκλειστικά από το Στρατό Ξηράς, κα¬ 
τόπιν εισηγήσεως τριμελούς επιτροπής, διοριζόμενης 
από το Δ.Σ7Μ.Τ.Σ. και αποτελούμενης από τον ανώτερο 
κατά βαθμό ε.ε. Αξιωματικό του Στρατού Ξηράς μέλος 
του Δ.Σ./Μ.Τ.Σ. ως πρόεδρο, από το Γενικό Διευθυντή 
του Μ.Τ.Σ. ως εισηγητή με ψήφο, εφόσον προέρχεται 
από το Στρατό Ξηράς, άλλως από ε.ε. Αξιωματικό 
υπηρετούντο στο Ταμείο ή οτο Γ.Ε.Σ./ΔΟΙ και από έναν 
Αξιωματικό οριζόμενο από το Γ.Ε.Σ.. 

2. Με απόφαση του Υπουργού Εθνικής Άμυνας δη¬ 
μοσιευόμενη στην Εφημερίδα της Κυβερνήσεως, μετά 
από πρόταση του Διοικητικού Συμβουλίου του Μετοχικού 
Ταμείου Στρατού, ρυθμίζονται τα της οργανώσεως, λει¬ 
τουργίας και διαχειρίσεως του κεφαλαίου του Ειδικού 
Κλάδου, η διαδικασία χορηγήσεως και ο τρόπος υπο¬ 
λογισμού της καταβαλλόμενης στους δικαιούχους οι¬ 
κονομικής ενισχυσεως, καθώς και κάθε άλλη λεπτομέ¬ 
ρεια για την εφαρμογή του παρόντος. 

3. Η διαχείριση του Κλάδου και η λογιστική παρακο¬ 
λούθηση θα γίνεται από υπηρεσία του Μ.Τ.Σ., η οποία 
θα επανδρώνεται αποκλειστικά από στρατιωτικό προ- 


Άρθρο 10 

1. Στο άρθρο 53 του α.ν. 833/1937 "Περί στελέχους 
Εφέδρων Αξιωματικών του κατά γην Στρατού* (ΦΕΚ 
351 Α ) προστίθενται παράγραφοι 8 και 9 ως εξής: 

*8. Οι διατάξεις της ανωτέρω παραγράφου, που προ¬ 
στέθηκε με το άρθρο 23 του ν. 2109/1992, ισχύουν και 
εφαρμόζονται αναλόγως και για τους αθλητές ή αθλή¬ 
τριες ηλικίας μέχρι και 42 ετών, που κατέλαβαν κατά 
τους Ολυμπιακούς Αγώνες της Ατλάντα των Ηνωμένων 
Πολιτειών του έτους 1996 ή θα καταλάβουν μία από 
τις θέσεις μεταξύ της τέταρτης έως και της όγδοης 
σε ατομικό κανονικό άθλημα κατά τη διάρκεια Ολυμπια¬ 
κών Αγώνων, καθώς και για τους αθλητές ή αθλήτριες 
που έχουν κατακτήσει ή πρόκειται να κατακτήσουν 
πρώτη παγκόσμια νίκη σε παγκόσμιο πρωτάθλημα αν- 
δρών ή γυναικών σε ατομικό άθλημα, στους οποίους 
απονέμεται ο βαθμός τού Εφέδρου Ανθυπολοχαγού ή 
αντιστοίχων των άλλων Κλάδων των Ενόπλων Δυνά¬ 
μεων. 

9. Οι ανωτέρω έφεδροι κατ' απονομή Αξιωματικοί των 
παραγράφων 7 και 8 του παρόντος άρθρου δύνανται 
να μονιμοποιούνται υπό τους όρους και τις προϋπο¬ 
θέσεις των διατάξεων του άρθρου 37 του ν. 2109/1992." 

2. Μόνιμοι Αξιωματικοί των Ενόπλων Δυνάμεων μέχρι 
βαθμού Λοχαγού και αντιστοίχων των λοιπών Κλάδων, 
που ανεδείχθησαν Ολυμπιονίκες σε μία από τις πρώτες 
τρεις θέσεις σε ατομικό ή ομαδικό κανονικό άθλημα 
κατά τη διάρκεια Ολυμπιακών Αγώνων, δύνανται να 
προάγονται στον αμέσως ανώτερο βαθμό μετά από 
απόφαση του Ανωτάτου Συμβουλίου του Κλάδου στον 
οποίο ανήκουν, ανεξάρτητα από την ύπαρξη κενών 
οργανικών θέσεων, τη συνδρομή ουσιαστικών και τυ¬ 
πικών προσόντων, που ορίζονται από τις εκάστοτε 
ισχύουσες διατάξεις του νόμου για την ιεραρχία και 
εξέλιξη μόνιμων Αξιωματικών των Ενόπλων Δυνάμεων 
και την προαγωγή νεοτέρων τους και εντάσσονται εις 
το αριστερόν των υπηρετούντων, κατά το χρόνο προα¬ 
γωγής, ομοιοβάθμων τους. 

Άρθρο 11 

Καταργούμενες διατάξεις 

Από την έναρξη της ισχύος του παρόντος καταρ- 
γούνται: 

α. Οι διατάξεις του ν. 1643/1986. 

β. Όλες οι διατάξεις και οι αποφάσεις που αναφέ- 
ρονται στην παρ.1 του άρθρου 3 του παρόντος, με τις 
οποίες χορηγήθηκαν τα επιδόματα και οι παροχές που 
καταργουνται με την Ιδια διάταξη. 

γ. Κάθε άλλη διάταξη, γενική ή ειδική, που είναι 
αντίθετη με τις διατάξεις του παρόντος ή που ρυθμίζει 
διαφορετικά τα θέματα που ρυθμίζονται από αυτόν. 



Άρθρο 12 


ΠΡΟΕΔΡΙΚΑ ΔΙΑΤΑΓΜΑΤΑ 


1. Το άρθρο 5 του ν. 4407/1929 "Περί συστάσεως 
Ταμείου Εθνικής Αμύνης' αντικαθίσταται ως εξής: 

"Το Ταμείο Εθνικής Άμυνας διοικείται από επιτροπή 

συγκροτούμενη: _ 

1. Από τον Υπουργό Εθνικής Άμυνας, ως Πρόεδρο, 
που αναπληρώνεται σε περίπτωση κωλύματος από τον 
Υφυπουργό Εθνικής Άμυνας 

2. Από τον Υπουργό Οικονομικών 

3. Από τον Αρχηγό του Γ.Ε.ΕΘ.Α. 

4. Από τον Αρχηγό του Γ.Ε.Σ. 

5. Από τον Α' Υπαρχηγό του Γ.Ε.Σ. 

6. Από τον Β' Υπαρχηγό του Γ.Ε.Σ., ως μέλη. 
Γραμματέας της Επιτροπής διορίζεται ανώτερος Α¬ 
ξιωματικός Όπλου, μετά από πρόταση του Αρχηγού 
Γ.Ε.Σ.*. 

2. Η παράγραφος 1 του άρθρου 1 του α.ν. της 24/25 
Ιανουάριου 1936 "Περί διοικήσεως και λειτουργίας του 
Ταμείου Εθνικού Στόλου" αντικαθίσταται ως εξής: 

• ι Το Ταμείο Εθνικού Στόλου υπάγεται στην ανώτατη 
διοίκηση Επιτροπής, η οποία αποτελείται από το Υ¬ 
πουργό Εθνικής Άμυνας, ως πρόεδρο, τον Υπουργό 
Οικονομικών και τον Αρχηγό του Γενικού Επιτελείου 
Ναυτικού." 

Άρθρο 13 
Έναρξη ισχύος 

Η ισχύςτου νόμου αυτού αρχίζει από 1.1.1997, εκτός αν 
ορίζεται διαφορετικά στις επί μέρους διατάξεις. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 24 Δεκεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ 

ΑΠ. - ΑΘ. ΤΣΟΧΑΤΖΟΠΟΥΛΟΣ 


ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 


ΕΜΠΟΡΙΚΗΣ ΝΑΥΤΙΛΙΑΣ ΔΗΜΟΣΙΑΣ ΤΑ ΗΣ 

ΣΤ. ΣΟΥΜΑΚΗΣ Γ. ΡΩΜΑΙΟΣ 

Θεωρήθηκε και τέθηκε η Μεγάλη Σφραγίς του Κράτους 
Αθήνα, 24 Δεκεμβρίου 1996 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΓΙΑΝΝΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 409 (2) 

Ίδρυση Ενορίας του Ιερού Ναού Αγίου Γεωργίου της Ιε¬ 
ρός Μητροπόλεως Καλαβρύτων και Αιγιαλείας στην 

περιοχή των οικισμών Αγίου Γεωργίου και Νέου Κό¬ 
σμου της Κοινότητας Ροδοδάφνης Αιγιαλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρ. 36παρ. 2 του Ν. 590/77 «Πε¬ 
ρί του Καταστατικού Χάρτου της Εκκλησίας της Ελλά¬ 
δος» (Α 146) σε συνδυασμό με τις διατάξεις των άρθρ. 2 
και 3 του 8/79 Κανονισμού της Ιεράς Συνόδου της Εκκλη¬ 
σίας της Ελλάδος «Περί Ιερών Ναών και Ενοριών» (Α 
1/1980). 

2) Το αρθρ. 29 Α του Ν. 1558/1985 (Α 137), το οποίο 
προσετέθη με το άρθρο 27 του Ν. 2081/1992 (Α 154). 

3) Την υπ’ αριθμ. 1359/31.5.1996 σύμφωνη γνώμη του 
Μητροπολιτικού Συμβουλίου της Ιεράς Μητροπόλεως 
Καλαβρύτων και Αιγιαλείας. 

4) Την αρ. 38/1996 γνωμοδότηση του Κοινοτικού Συμ¬ 
βουλίου Ροδοδάφνης Αιγιαλείας. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού. 

6) Την 5 14/1996 γνωμοδότηση του Συμβουλίου της Επι¬ 
κράτειας μεπρότασητου Υπουργού Εθνικής Παιδείας και 
Θρησκευμάτων, αποφασίζουμε: 


Άρθρο μόνο 

Ιδρύεται Ενορία του Ιερού Ναού Αγίου Γ εωργίου της Ιε¬ 
ράς Μητροπόλεως Καλαβρύτων και Αιγιαλείας στην πε¬ 
ριοχή των οικισμών Αγίου Γεωργίου και Νέου Κόσμου της 
Κοινότητας Ροδοδάφνης Αιγιαλείας. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 17 Δεκεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

ΚΑΝΟΝΙΣΜΟΙ 


ΚΑΝΟΝΙΣΜΟΣ ΥΠΆΡΙΘ. 89/1996 (3) 

Περί τροποποιήσεως και συμπληρώσεως των υπ’ αριθ. 

5/1978 και 12/1980 Κανονισμών. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 42 παράγρ. 2 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος». 

2. Τας διατάξεις του άρθρου 152 παράγρ. 71 του υπ α- 
ριθμ. 5/1978 Κανονισμού και του άρθρου 5 παράγρ. 37 
του υπ' αριθμ. 12/1980 Κανονισμού. 

3. Την υπ’ αριθμ. 374/18.11.1996 πρότασιν του Σεβα- 
σμιωτάτου Μητροπολίτου Φθιώτιδος. 

4. Την υπ’ αριθμ. 314/79/18.10.1996πρότασιντου Σεβα- 
σμιωτάτου Μητροπολίτου Λαρίσης και Τυρνάβου. 

5. Την από 28.11.1996 Γνωμοδότησιντου Νομικού Γρα¬ 
φείου της Ιεράς Συνόδου. 

6. Την από 11.12.1996 Απόφασιν Αυτής, ψηφίζει: 

Τον υπ’ αριθμ. 89/1996 ΚΑΝΟΝΙΣΜΟΝ, «Περίτροποποι- 
ήσεως και συμπληρώσεως των υπ αριθμ. 5/1978 και 
12/1980 Κανονισμών» έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 89/1996 

«Περί τροποποιήσεως και συμπληρώσεως των υπ’ α- 
ριθμ. 5/1978 και 12/1980 Κανονισμών». 

Άρθρον1 

Η παράγραφος 71 του άρθρου 152 του υπ’ αριθμ. 
5/1978 Κανονισμού εν η διαρθρούνται αι υπαλληλικοί θέ¬ 
σεις της Ιεράς Μητροπόλεως Φθιώτιδος τροποποιείται, 
συμπληρούται και αντικαθίσταται ως ακολούθως: 

«71. Της Ιεράς Μητροπόλεως Φθιώτιδος. 

ΚΑΤΗΓΟΡΙΑ Π.Ε. 

Κλάδος Π.Ε. 1 Κληρικών Μετακλητών. 

Μία (1) θέσις Πρωτοσυγκέλλου. 

Μία (1) θέσις Γενικού Αρχιερατικού Επιτρόπου. 

Κλάδος Π.Ε. 2 Διοικητικού - Οικονομικού. 

Τρεις (3) θέσεις επί βαθμοίς Δ-Α'. 

ΚΑΤΗΓΟΡΙΑ Τ.Ε. 

Κλάδος Τ.Ε. 1 Διοικητικού - Οικονομικού. 

Μία (1) θέσις επί βαθμοίς Δ-Α'. 

ΚΑΤΗΓΟΡΙΑ Δ.Ε. 

Κλάδος Δ. Ε. 1 Γραφέων. 

Τρεις (3) θέσεις επί βαθμοίς Δ-Α'. 

Κλάδος Δ.Ε. 2 Οδηγών. 

Μία (1) θέσις επί βαθμοίςΔ-Α'. 


ΚΑΤΗΓΟΡΙΑ Υ.Ε. 

Κλάδος Υ.Ε. 1 Κλητήρων. 

Μία (1) θέσις επί βαθμοίς Ε-Β'. 

Κλάδος Υ.Ε. 2 Ευπρεπιστριών. 

Μία (1) θέσις επί βαθμοίς Ε-Β'.» 

Άρθρον 2 

Η παράγραφος 37 του άρθρου 5 του υπ’ αριθμ. 12/1980 
Κανονισμού εν η διαρθρούνται αι υπαλληλικοί θέσεις της 
Ιεράς Μητροπόλεως Λαρίσης και Τυρνάβου τροποποιεί¬ 
ται, συμπληρούται και αντικαθίσταται ως ακολούθως: 

«37. Της Ιεράς Μητροπόλεως Λαρίσης και Τ υρνάβου. 
ΚΑΤΗΓΟΡΙΑ Π.Ε. 

Κλάδος Π.Ε. 1 Κληρικών Μετακλητών. 

Μία (1) θέσις Πρωτοσυγκέλλου. 

Μία (1) θέσις Γενικού Αρχιερατικού Επιτρόπου. 

Κλάδος Π.Ε. 2 Διοικητικού - Οικονομικού. 

Τρεις (3) θέσεις επί βαθμοίς Δ-Α'. 

ΚΑΤΗΓΟΡΙΑ Τ.Ε. 

Κλάδος Τ.Ε. 1 Διοικητικού - Οικονομικού. 

Μία (1) θέσις επί βαθμοίς Δ-Α'. 

ΚΑΤΗΓΟΡΙΑ Δ.Ε. 

Κλάδος Δ.Ε. 1 Γραφέων. 

Τρεις (3) θέσεις επί βαθμοίς Δ-Ά. 

Κλάδος Δ.Ε. 2 Οδηγών. 

Μία) 1) θέσις επί βαθμοίς Δ-Α'. 

ΚΑΤΗΓΟΡΙΑ Υ.Ε. 

Κλάδος Υ.Ε. 1 Κλητήρων. 

Μία (1) θέσις επί βαθμοίς Ε-Β'. 

Κλάδος Υ.Ε. 2 Ευπρεπιστριών. 

Μία (1) θέσις επί βαθμοίς Ε-Β'.» 

Άρθρον 3 

Η ισχύς του παρόντος Κανονισμού άρχεται απάτης δη- 
μοσιεύσεως αυτού εις την εφημερίδα της Κυβερνήσεως 
και εις το Περιοδικόν «ΕΚΚΛΗΣΙΑ». 

Άρθρον 4 

Απότας διατάξεις του παρόντος Κανονισμού προκαλεί- 
ται δαπάνη εις βάρος των προϋπολογισμών των Νομικών 
Προσώπων των Ιερών Μητροπόλεων Φθιώτιδος και Λαρί¬ 
σης και Τυρνάβου, το ύψος της οποίας δεν δύναται να 
προσδιορισθή. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

Εν Αθήναις, τη 11 η Δεκεμβρίου 1996 

Ο Πρόεδρος 
Τ Ο Αθηνών ΣΕΡΑΦΕΙΜ 

Ο Αρχιγραμματεύς 
Τ Ο Διαυλείας ΔΑΜΑΣΚΗΝΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔ1ΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 52 34 312| 


ΠΛΗΡΟΦΟΡΙΕΣ 

. ΚΕΝΤΡΙΚΗ ΥΠΗΡΕΣΙΑ 

Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


5225761 

5230841 

5225713 

5249547 

5239762 

5248141 

5248188 

5248785 

5248320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 

(031)423956 

ΠΕΙΡΑΙΑΣ 

4136402 

Νικήτα 6-8 Τ.Κ. 18531 

4171307 

ΠΑΤΡΑ 

(061)271249 

Κορίνθου 327 Τ.Κ. 262 23 

224581 

ΙΩΑΝΝΙΝΑ 

Διοικητήριο Τ.Κ. 454 44 

(0651)21901 

ΚΟΜΟΤΗΝΗ 

(0531)22637 

Δημοκρατίας 1 Τ.Κ. 691 00 

26522 

—I 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


. Α Π ό 16 σελίδες και άνωπροσαύξηση 100 δρχ. ανά δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. ~ 


Τεύχος 


Α' (Νόμοι, Π.Δ., Συμβάσεις κ.τλ.) 30.000 Ορχ. ,ουυ ορχ. 

Β'(Υπουργικές αποφάσεις κ,τλ.) ” ' 00 

Γ (Διορισμοί, απολύσεις κ.τλ. Δημ. Υπαλλήλων) 10.000 >> =υυ 

Δ' (Απαλλοτριώσεις, πολεοδομία κτλ.) 50.000 » · 

Αναπτυξιακών Πράξεων (Τ.Α.Π.Σ.) 25.000 » 1 250 » 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 10.000 

Παράρτημα (Πίνακες επιτυχόντων διαγωνισμών) 5.000 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανώτατου Ειδικού Δικαστηρίου (Α.Ε.Δ.) 3.000 » 

Ανωνύμων Εταιρειών & Ε.Π.Ε. 150.000 » 

Προκηρύξεων Α.Σ.Ε.Π. _ 10 · 000 ^- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 120.000 _ 6 000 _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 

σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Α\ττίγραφα διπλοτύπων, ταχυδρομικές επιτ αγές και χρηματικά γραμμάτια δεν γίνονται δεκτά. _ 

' Οι υπηρεσίες κοινού λειτουργούν καθημερινά από 08.00' έως 13.30'_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




